Ισπανική διάλεκτος του Ρίο ντε λα Πλάτα

H ισπανική διάλεκτος του Ρίο ντε λα Πλάτα (ενδώνυμο: español rioplatense) είναι μία από τις αμερικανικές διαλέκτους της ισπανικής γλώσσας που ομιλείται στο μεγαλύτερο μέρος της Αργεντινής (εκτός των ΒΔ επαρχιών) και της Ουρουγουάης. Είναι ιδιαίτερα χαρακτηριστικό λόγω της κυριαρχίας προουρανικών ηχηρών και άηχων πραγματώσεων του προσεγγιστικού ουρανικού φωνήματος /ʝ̞/ της γλώσσας (γνωστό ως ζεΐσμο)von Essen, C. (2016): «Variedades del español en contacto: acomodación sociolingüística de una comunidad de inmigrantes argentinos en la ciudad de Málaga. Análisis acústico de las variantes alofónicas de /ʝ/» στο Lengua y migración 8:2, 7-43. και της προσωπικής αντωνυμίας vos για το δεύτερο πρόσωπο ενικού (μποσέο). Έχοντας ως επίκεντρο τα μεγάλα αστικά κέντρα του Μπουένος Άιρες, Μοντεβιδέο, Σάντα Φε, Μαρ ντελ Πλάτα, Ροσάριο και Μπαΐα Μπλάνκα, έχει αναδειχθεί στην επικρατούσα διάλεκτο της περιοχής, χαίροντας ένα σχετικά υψηλό κύρος, παρότι ακόμη δεν χαίρει ιδιαίτερης προώθησης στο εκπαιδευτικό σύστημα.López García, M. (2010): «Norma estándar, variedad lingüística y español transnacional: ¿La lengua materna es la lengua de la "madre patria"?» στο Revista de Lingüística y Lenguas Aplicada σελ. 89-108.

Σε επίπεδο λεξιλογίου και επιτονισμού έχει δεχθεί ισχυρές επιρροές από την ιταλική γλώσσα λόγω των μεταναστευτικών εισροών από τη χώρα της Μεσογείου στις αρχές του 20ού αιώνα.Giovanni Meo Zilio (1965): «Italianismos generales en el español rioplatense» στο Thesaurus. Tomo XX. Centro Virtual Cervantes.

 Παραπομπές 

Κατηγορία:Ισπανικές διάλεκτοι της Αμερικής
Κατηγορία:Γλώσσες της Αργεντινής
Κατηγορία:Γλώσσες της Ουρουγουάης